**Onko B-MAX uusi musta? Uuden B-MAXin värit saivat inspiraatota muodista, huonekaluista ja päätelaitteista**

* Täysin uuden Ford B-MAXin värivalikoima on saanut inspiraatiota muodista, huonekaluista, päätelaitteista ja lumilaudoista.
* Kompaktin tila-auton värisävyihin ovat vaikuttaneet Gucci, Versace ja MiuMiu.

Helsinki, 13.8.2012 – Ford Motor Companyn perustaja Henry Ford totesi aikoinaan, että “asiakkaat voivat valita minkä tahansa värin, kunhan se on musta”. T-mallin Fordit olivat mustia, koska musta maali kuivui nopeasti.

Yhdeksänkymmenen vuoden aikana moni asia on muuttunut autoteollisuudessa – etenkin Fordin lähestymistapa värivalikoimaan. Uuden B-MAXin, kompaktin tila-auton, värejä inspiroivat muodin, huonekalujen ja päätelaitteiden maailma.

“Ihmiset haluavat tuntea olonsa mukavaksi ja näyttää hyvältä, oli kyseessä pukeutuminen tai autolla ajaminen”, sanoo Serife Celebi (Colour and Material Design Supervisor, Ford of Europe), joka seuraa tarkasti viimeisimpiä väri-, tekstuuri ja kuviotrendejä.

“Toisin kuin muotisuunnittelijat, me emme voi esitellä uutta mallistoa aina puolen vuoden välein”, hän lisää. ”Voimme kuitenkin varmistaa, että ajoneuvomme ovat täysin linjassa senhetkisten mieltymysten ja tyylin kanssa.”

B-MAXin värit Burnished Glow, Tectonic Silver ja Nautical Blue ilmentävät tämänhetkistä hienostunutta trendiä, jota Guccin muoti edustaa.

“Burnished Glow -väri tuo mieleen aurinkoisen syyspäivän. Siinä on hyvin luonnollinen ja lämminhenkinen tunnelma ja se ilmentää niitä värejä, joita olemme nähneet näytöksissä, kuten Milanon huonekalumessuilla”, Celebi kertoo. Hän opiskeli tekstiilisuunnittelua ennen kuin aloitti työnsä Fordin väri- ja materiaalisuunnittelutiimissä vuonna 2000. Hänen intohimonsa – värit, tekstiilit ja muotoilu – ovat saaneet alkunsa Turkista, jossa hänen perheensä juuret ovat. Hänen isoäitinsä teki Turkissa lankaa lampaiden villasta ja kutoi langasta mattoja.

“Tectonic Silver -värissä hopea sekoittuu häivähdykseen lämmintä kultaa”, hän lisää. ”Se on ylellinen väri, jota näkee Versacen ja MiuMiun mallistoissa näytöslavoilla.”

“Nautical Blue on kirkas ja nykyaikainen metallinhohtoinen sinivihreä sävy, jota näkee tämän kesän chinos-housuissa ja italialaisessa miesten muodissa, kuten Armanin tuotteissa.”

B-MAXin Titanium-mallit ilmentävät hienostunutta liituraitatyyliä, jota on inspiroinut klassinen Savile Row -räätälöinti sekä moderni tulkinta suunnittelijoiden, esimerkiksi Paul Smithin, työstä.

“Kohokuviointi tuo meille mahdollisuuden luoda mattapinnan ja kiiltävän pinnan jännittävän kontrastin, joka on suosittu sekä miesten että naisten urheiluvaatemuodissa”, sanoo Celebi.

”Olemme käyttäneet kontrasteja tuomaan kojelautaan ja keskikonsoliin hienoja tehosteita tyylikkäällä kiiltävänmustalla viimeistelyllä. Niitä ovat inspiroineet päätelaitteet sekä lumilaudat, jotka näyttävät hyvin moderneilta ja upeilta.

Täysin uusi Ford B-MAX on tulossa myyntiin ympäri Euroopan.

# # #

|  |
| --- |
|  |

|  |
| --- |
| Ford Motor Company  Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 164 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [corporate.ford.com](http://www.corporate.ford.com)  Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.  Lisätiedot: Riitta Salin  Oy Ford Ab  (09) 351 700  rsalin1@ford.com |